# **DECIZIA ETAPEI DE ÎNCADRARE**

**Nr. 00 din 00.00.2018**

 **Proiect**

Ca urmare a solicitării de emitere a acordului de mediu adresate de **Mag Daniela Florica PFA** cu sediul în comuna Hereclean, satul Hereclean, nr. 33/B, jud. Sălaj, înregistrată la APM Salaj cu nr. 3087/31.05.2018, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 25.06.2018, că proiectul: ***Platformă de depozitare gunoi de grajd cu bazin vidanjabil,*** propus a fi amplasat în comuna Hereclean, satul Hereclean, nr. 33/B, jud. Sălaj, nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) Proiectul se încadrează în prevederile HG nr. 445*/*2009 Anexa 2 la pct. 10, lit a);

b) Caracteristicile proiectului:

b1) mărimea proiectului: prin proiect se propune construirea unei platforme de depozitare a gunoiului de grajd – o construcție exterioară legată tehnologic și funcțional de grajdul pentru animale. Platforma include: o suprafață de stocare din beton cu pantă către un bazin colector și un rezervor pentru dejecții lichide pentru stocarea fracțiunilor lichide din bălegar decantate prin intermediul către un bazin colector.

Construcția platformei de depozitare gunoi de grajd va avea o bază din beton, pereți de sprijin și sistem de colectare a efluenților. Platforma de depozitare a gunoiului va fi hidroizolată la pardoseală, construită din beton, prevăzută cu pereți înalți de un metru și cu praguri de reținere a efluentului și canale de scurgere a acestuia spre bazinul de retenție. De asemenea, va fi amplasată la cel puțin 10 metri de locuințe sau surse de apă potabilă. Gunoiul se va păstra în pe această platformă îndesat, acoperit cu un strat de pământ de 15 -20 cm grosime.

Pe platforma studiata se va depozita gunoiul de grajd obtinut de 3 bovine, 2 vitei si 50 gaini pe perioada de fermentare, dupa care se va degaja pe terenuri arabile. Platforma va avea pe 3 laturi ziduri din beton cu inaltimea de 1.00 m si in partea din fata pe unde se va face incarcarea si degajarea gunoiului va fi o bordura din beton pentru a impiedica scurgerea dejectiilor lichide din gunoi. Pentru a se putea goli toata platforma de gunoi, pardoseala platformei va fi turnata cu o panta de 1%, in cel mai jos punct se va afla o bașă din beton cu dimensiunea de 50x50x50 cm.

In situația analizată capacitatea de producție a fermei va fi de 3 bovine, 2 viței si 50 găini.

* platformă stocare dejecţii solide, S = 25.20 mp;
* suprafața depozitare gunoi este de: 20,85 mp;
* bazin stocare dejecţii lichide de 1,15 mc.

Perioada de stocare a gunoiului va fi de 4-5 luni, acesta urmand a se transporta pe teren de 2 ori pe an.

 b2) cumularea cu alte proiecte: nu este cazul;

b3) utilizarea resurselor naturale:

- alimentarea cu apă a obiectivului: nu este cazul;

*-* alimentarea cu energie electrică*:* nu este cazul;

b4) evacuarea apelor uzate: purinul și levigatul (amestec de ape pluviale și urină) se va colecta în bazinul vidanjabil propus cu volumul de 1,15 mc, după care se va vidanja și va fi transportat pe terenuri agricole;

b5) producţia de deşeuri: conform Legii nr. 211/2011(r1), privind regimul deşeurilor, cu modificările și completările ulterioare: - în perioada de execuţie a proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați;

- lucrările necesare organizării de şantier constă în: organizarea de şantier se va face în cadrul incintei studiat și constă în depozitări temporare de materiale şi asigurarea mijloacelor umane;

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare;

b7) riscul de accident, ţinându-se seama în special de substanţele şi tehnologiile utilizate: - nu este cazul;

c) Localizarea proiectului: comuna Hereclean, satul Hereclean, nr. 33/B, jud. Sălaj.

c1) utilizarea existentă a terenului: conform certificatului de urbanism nr. 59/08.05.2018 emis de Primăria Comunei Hereclean, terenul este proprietatea numiților Mag Dorinel și soția Mag Daniela Florica, și se află situat în intravilanul satului Hereclean conform PUG, are categoria de folosință curți - construcții și arabil, conform extrasului de carte funciară nr. CF nr. 51474, nr. Cad 51474.

c2) relativa abundenţă a resurselor naturale din zonă, calitatea şi capacitatea regenerativă a acestora: - nu este cazul;

c3) capacitatea de absorbţie a mediului: - nu este cazul;

d) Caracteristicile impactului potenţial:

d1) extinderea impactului, aria geografică şi numărul persoanelor afectate: - punctual pe perioada de execuţie;

d2) natura transfrontieră a impactului: - nu este cazul;

d3) mărimea şi complexitatea impactului: - impact redus pe perioada de execuţie şi funcţionare.

d4) probabilitatea impactului: - redusă, pe perioada de execuţie şi funcţionare;

 d5) durata, frecvenţa şi reversibilitatea impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

Condiţiile de realizare a proiectului:

a). Respectarea prevederilor art. 22 alin. (1) din HG nr. 445/2009: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea publică pentru protecţia mediului emitentă asupra acestor modificări."

b). În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;

c).Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor.

d). Respectarea prevederilor actelor/avizelor emise de alte autorităţi pentru prezentul proiect.

e). Realizarea reţelelor de canalizare etanşe pentru a preveni poluarea solului şi a pânzei freatice.

f). Respectarea prevederilor Ord. 119/2014, privind nivelul de zgomot.

g). Înterzicerea depozitării direct pe sol a deşeurilor sau a materialelor cu pericol de poluare.

h). Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

În cadrul ședinței CAT din data de 25.06.2018 au fost solicitate următoarele acte/avize:

* notificare Apele Române;
* notificare DSP;
* înregistrare exploatație DSVSA;

 Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

 **dr. ing. Aurica GREC**

**Şef serviciu Avize, Acorduri, Autorizații,**

**ing. Gizella Balint**

Întocmit,

cons. Hajnalka Mate - György